MUNICIPIUL CRAIOVA
CONSILIUL LOCAL AL MUNICIPIULUI CRAIOVA
HOTĂRÂREA NR.484
privind aprobarea finalizării până la data de 30.06.2016 a proiectului „Business Center Sud Craiova”, cos SMIS 39070 
  Consiliul Local al Municipiului Craiova întrunit în şedinţa ordinară din data de 17.12.2015; 

  Având în vedere raportul nr.196510/2015 al Direcţiei Elaborare şi Implementare Proiecte prin care se propune aprobarea finalizării până la data de 30.06.2016 a proiectului „Business Center Sud Craiova”, cos SMIS 39070;
        În conformitate cu prevederile art.44 alin.1 din Legea nr.273/2006 privind finanţele publice locale, Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, modificată şi completată şi Ordinului comun al Ministrului Dezvoltării Regionale şi Turismului, Ministrului Finanţelor Publice şi Ministerului Afacerilor Europene nr.2368/1058/1501/2012 privind aprobarea categoriilor de cheltuieli eligibile pentru domeniul major de intervenţie "Sprijinirea investiţiilor în eficienţa energetică a blocurilor de locuinţe", axa prioritară "Sprijinirea dezvoltării durabile a oraşelor — poli urbani de creştere", modificat şi completat;
  În temeiul art.36 alin.2 lit.b coroborat cu alin.4 lit.d, art.45 alin.2 lit.e, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă finalizarea, până la data de 30.06.2016, a proiectului  „Business Center Sud Craiova”, cos SMIS 39070, proiect finalizat în  cadrul Programului Operaţional Regional, Axa prioritară 1, domeniul de intervenţie 1.2: „Sprijinirea investiţiilor în eficienţa energetică a blocurilor de locuinţe”, cu atingerea obiectivelor şi realizarea indicatorilor prevăzuţi în cererera de finanţare.
Art.2. Se aprobă introducerea în lista de proiecte cu finanţare din fonduri externe nerambursabile pe anul 2016 a proiectului: “Business Center Sud Craiova”, cod SMIS 39070, contract de finantare nr.3516/29.10.2012.

Art.3. (1) Se aprobă suportarea, de la bugetul local al Municipiului Craiova, a cheltuielilor pentru finalizarea proiectului efectuate în perioada mentionata la art. 1, cheltuieli în valoare estimată de 737.645,00 lei; 
             (2) Suma care va fi cuantificată în mod exact, în functie de valoarea lucrărilor executate şi decontate la data de 31.12.2015, şi va reprezenta valoare neeligibilă în cadrul proiectului, urmând să fie supusă aprobării Consiliului Local al Municipiului Craiova odată cu adoptarea bugetului de venituri şi cheltuieli al municipiului Craiova, pe anul 2016.
Art.4. Se aprobă împuternicirea Primarului Municipiului Craiova să semneze actul adiţional la contractual de finanţare, precum şi a tuturor actelor necesare finalizării acestuia.
Art.5. Primarul Municipiului Craiova prin aparatul de specialitate: Serviciul Administraţie Publică Locală, Direcţia Elaborare şi Implementare Proiecte şi Direcţia Economico-Financiară vor aduce la îndeplinire prevederile prezentei hotărâri.

